Posted: 09 Dec 2011 Groenvlei, Paarl: burglar who threatened homeowners with knife probably lost his gonads. 2011-12-09 Ilse Krige Die Burger STELLENBOSCH - ’n Boef is vermoedelik sy knaters kwyt nadat hy blykbaar by ’n huis in die Paarl probeer inbreek het. Ao. November Filander, polisiewoordvoerder, het bevestig ’n jong man het Woensdag so tussen 23:00 en 23:30 deur ’n oop venster op die tweede verdieping van ’n huis in Groenvlei, Paarl, geklim. Die inwoners se tienerdogter het hom glo gewaar en die paniekknoppie gedruk. “Haar ouers het hulle boontoe gehaas en die ma het haar vuurwapen uit die kluis gehaal. Hulle het die huis deursoek, maar niks gekry nie.” Die ma is weer op na die waskamer. “Toe sy een van die kaste oopmaak, het die indringer met 'n skerp voorwerp in die hand uitgespring en ’n dreigende houding aangeneem. "Die vrou het drie skote afgevuur en die vermeende boef is weer by dieselfde venster uit. “Die polisie het die man in ’n boom gevind. Toe hulle hom wou boei, sien hulle bloed voor op sy broek. Die vrou het hom blykbaar reg tussen die bene geskiet.” Die man word onder polisiebewaking in die Paarl-hospitaal behandel. http://www.dieburger.com/Suid-Afrika/Nuus/Inbreker-se-naam-knater-20111209